CELEX: 32018D0059
Language: hr
Date: 2018-01-11 00:00:00
Title: Odluka Komisije (EU) 2018/59 оd 11. siječnja 2018. o izmjeni Odluke 2009/300/EZ u pogledu sadržaja i razdoblja valjanosti ekoloških mjerila za dodjelu znaka za okoliš EU-a za televizore (priopćeno pod brojem dokumenta C(2018) 6) (Tekst značajan za EGP. )

13.1.2018   
               
               
                  HR
               
               
                  Službeni list Europske unije
               
               
                  L 10/17
               
            ODLUKA KOMISIJE (EU) 2018/59
      оd 11. siječnja 2018.
      o izmjeni Odluke 2009/300/EZ u pogledu sadržaja i razdoblja valjanosti ekoloških mjerila za dodjelu znaka za okoliš EU-a za televizore
      
         
            (priopćeno pod brojem dokumenta C(2018) 6)
         
      
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 66/2010 Europskog parlamenta i Vijeća od 25. studenoga 2009. o znaku za okoliš EU-a (1), a posebno njezin članak 8. stavke 2. i 3.,
      nakon savjetovanja s Odborom Europske unije za znak za okoliš,
      budući da:
      
                  (1)
               
               
                  Odlukom Komisije 2009/300/EZ (2) utvrđeni su posebna ekološka mjerila i posebni zahtjevi za ocjenjivanje i verifikaciju za skupinu proizvoda „televizori”.
               
            
                  (2)
               
               
                  Razdoblje valjanosti trenutačnih ekoloških mjerila i s njima povezanih zahtjeva za ocjenjivanje i verifikaciju, utvrđenih u Odluci Komisije 2009/300/EZ, istječe 31. prosinca 2017.
               
            
                  (3)
               
               
                  Prvo mjerilo u Odluci 2009/300/EZ, koje se odnosi na uštedu energije, temelji se na postojećim zahtjevima za označivanje energetske učinkovitosti i ekološki dizajn televizora koji su utvrđeni Uredbom Komisije (EZ) br. 642/2009 (3). Stoga se znak za okoliš EU-a trenutačno dodjeljuje televizorima s oznakom razreda energetske učinkovitosti B na temelju sustava označivanja energetske učinkovitosti utvrđenog u Delegiranoj uredbi Komisije (EU) br. 1062/2010 (4) („sustav označivanja energetske učinkovitosti”). Međutim, razred B nije najučinkovitiji energetski razred u prodaji na tržištu Unije. Prvo mjerilo u Odluci 2009/300/EZ stoga bi trebalo ažurirati kako bi se osiguralo da se znak za okoliš EU-a dodjeljuje energetski učinkovitim proizvodima.
               
            
                  (4)
               
               
                  Podnesen je prijedlog zamjene postojećih zahtjeva za označivanje energetske učinkovitosti i ekološki dizajn televizora novim skupom zahtjeva najkasnije 2019. (5), no još nije donesen. Do donošenja tog prijedloga trebalo bi izmijeniti mjerilo „Ušteda energije” u Odluci 2009/300/EZ tako da se odnosi na više energetske razrede u trenutačnom sustavu označivanja energetske učinkovitosti.
               
            
                  (5)
               
               
                  Provedena je procjena kojom su potvrđene važnost i prikladnost predložene izmjene mjerila „Ušteda energije”, kao i važnost i prikladnost svih drugih postojećih ekoloških mjerila za televizore i s njima povezanih zahtjeva za ocjenjivanje i verifikaciju utvrđenih Odlukom 2009/300/EZ. Planira se revizija mjerila za dodjelu znaka za okoliš nakon donošenja novih zahtjeva za označivanje energetske učinkovitosti i ekološki dizajn televizora.
               
            
                  (6)
               
               
                  Iz razloga navedenih u uvodnim izjavama 4. i 5. te kako bi se omogućilo dovoljno vremena za reviziju trenutačnih ekoloških mjerila nakon donošenja novih zahtjeva za označivanje energetske učinkovitosti i ekološki dizajn, razdoblje valjanosti postojećih mjerila i s njima povezanih zahtjeva za ocjenjivanje i verifikaciju, kako su izmijenjeni ovom Odlukom, trebalo bi produljiti do 31. prosinca 2019.
               
            
                  (7)
               
               
                  Odluku 2009/300/EZ trebalo bi stoga na odgovarajući način izmijeniti.
               
            
                  (8)
               
               
                  Trebalo bi odobriti prijelazno razdoblje za zahtjeve i dozvole obuhvaćene mjerilima iz Odluke 2009/300/EZ kako bi nositelji dozvola i podnositelji zahtjeva imali dovoljno vremena za prilagodbu promjenama u mjerilu „Ušteda energije”.
               
            
                  (9)
               
               
                  Mjere predviđene ovom Odlukom u skladu su s mišljenjem Odbora osnovanog na temelju članka 16. Uredbe (EZ) br. 66/2010,
               
            DONIJELA JE OVU ODLUKU:
      Članak 1.
      Članak 3. Odluke 2009/300/EZ zamjenjuje se sljedećim:
      
         „Članak 3.
         Ekološka mjerila za skupinu proizvoda ‚televizori’ i s njima povezani zahtjevi za ocjenjivanje i verifikaciju vrijede do 31. prosinca 2019.”.
      
      Članak 2.
      Prilog Odluci 2009/300/EZ mijenja se kako je navedeno u Prilogu ovoj Odluci.
      Članak 3.
      1.   Zahtjevi za znak za okoliš EU-a za proizvode iz skupine proizvoda „televizori” podneseni prije datuma donošenja ove Odluke ocjenjivat će se u skladu s uvjetima utvrđenima u inačici Odluke 2009/300/EZ koja bude na snazi na dan neposredno prije dana donošenja ove Odluke („stara inačica Odluke 2009/300/EZ”).
      2.   Zahtjevi za znak za okoliš EU-a za proizvode iz skupine proizvoda „televizori” podneseni u roku od jednog mjeseca od dana donošenja ove Odluke mogu se temeljiti na mjerilima utvrđenima u staroj inačici Odluke 2009/300/EZ ili na mjerilima utvrđenima u inačici te Odluke kako je izmijenjena ovom Odlukom.
      3.   Znakovi za okoliš EU-a dodijeljeni u skladu s mjerilima utvrđenima u staroj inačici Odluke 2009/300/EZ mogu se upotrebljavati šest mjeseci od dana donošenja ove Odluke.
      Članak 4.
      Ova je Odluka upućena državama članicama.
      
         Sastavljeno u Bruxellesu 11. siječnja 2018.
         
            
               Za Komisiju
            
            Karmenu VELLA
            
               Član Komisije
            
         
      
      
         (1)  SL L 27, 30.1.2010., str. 1.
      
      
         (2)  Odluka Komisije 2009/300/EZ od 12. ožujka 2009. o utvrđivanju ekoloških mjerila za dodjelu znaka zaštite okoliša Zajednice za televizore (SL L 82, 28.3.2009., str. 3.).
      
         (3)  Uredba Komisije (EZ) br. 642/2009 od 22. srpnja 2009. o provedbi Direktive 2005/32/EZ Europskog parlamenta i Vijeća u odnosu na zahtjeve za ekološki dizajn televizora (SL L 191, 23.7.2009., str. 42.).
      
         (4)  Delegirana uredba Komisije (EU) br. 1062/2010 od 28. rujna 2010. o dopuni Direktive 2010/30/EU Europskog parlamenta i Vijeća u pogledu označivanja energetske učinkovitosti televizora (SL L 314, 30.11.2010., str. 64.).
      
         (5)  COM(2016) 773 final. http://eur-lex.europa.eu/legal-content/HR/TXT/?qid=1490877945963&uri=CELEX:52016DC0773
      
         PRILOG
         U Prilogu Odluci 2009/300/EZ 1. mjerilo (Ušteda energije) mijenja se kako slijedi:
         
                     1.
                  
                  
                     U točki (b) (Maksimalna potrošnja energije) „≤ 200 W” zamjenjuje se s „≤ 100 W”.
                  
               
                     2.
                  
                  
                     Sva četiri stavka točke (c) (Energetska učinkovitost) zamjenjuju se sljedećim:
                     „Televizori ispunjuju specifikacije indeksa energetske učinkovitosti utvrđenog u Prilogu I. Delegiranoj uredbi Komisije (EU) br. 1062/2010 (*1) za razred energetske učinkovitosti koji se utvrđuje kako slijedi ili za viši razred energetske učinkovitosti:
                     
                                 i.
                              
                              
                                 razred energetske učinkovitosti A za uređaje dijagonale vidljivog zaslona ≤ 90 cm (ili 35,4 inča);
                              
                           
                                 ii.
                              
                              
                                 razred energetske učinkovitosti A+ (A za UHD) za uređaje dijagonale vidljivog zaslona > 90 cm (ili 35,4 inča) i < 120 cm (ili 47,2 inča);
                              
                           
                                 iii.
                              
                              
                                 razred energetske učinkovitosti A++ (A+ za UHD) za uređaje dijagonale vidljivog zaslona ≥ 120 cm (ili 47,2 inča).
                              
                           UHD u ovoj točki znači Ultra High Definition, što je standardizirano (*2) kao dvije rezolucije: 3 840 × 2 160 (UHD-4K) piksela ili 7 680 × 4 320 (UHD-8K) piksela.
                     
                        (*1)  Delegirana uredba Komisije (EU) br. 1062/2010 od 28. rujna 2010. o dopuni Direktive 2010/30/EU Europskog parlamenta i Vijeća u pogledu označivanja energetske učinkovitosti televizora (SL L 314, 30.11.2010., str. 64.)."
						
                     
                        (*2)  Preporuka Međunarodne telekomunikacijske unije (ITU-R) BT.2020.”."
						
                  
               
                     3.
                  
                  
                     U odjeljku pod naslovom „Ocjenjivanje i verifikacija (točke (a) do (c))”:
                     
                                 (a)
                              
                              
                                 prvi stavak zamjenjuje se sljedećim:
                                 „Podnositelj zahtjeva za model(e) televizora dostavlja izvješće o ispitivanju koje obuhvaća ispitivanja provedena u skladu s normom EN 50564 za ispunjavanje uvjeta utvrđenih u točki (a) i ispitivanja provedena s pomoću mjernih postupaka i metoda iz stavaka 1. i 2. Priloga VII. Delegiranoj uredbi (EU) br. 1062/2010 za ispunjavanje uvjeta utvrđenih u točkama (b) i (c). U izvješću se navode i razred energetske učinkovitosti i dijagonala vidljivog zaslona.”;
                              
                           
                                 (b)
                              
                              
                                 treći se stavak briše.